Document ID: 32001R1837

32001R1837
L 255/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1837/2001 AL COMISIEI
din 10 septembrie 2001
de modificare a Regulamentului (CEE) nr. 2237/77 privind fișa exploatației
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul 79/65/CEE al Consiliului din 15 iunie 1965 de creare a unei rețele de informații contabile agricole privind veniturile și activitățile economice ale exploatațiilor agricole în Comunitatea Economică Europeană (1), modificat ultima dată de Regulamentul (CE) nr. 1256/97 (2), în special articolul 7 alineatul (3),
întrucât:
(1)
Regulamentul (CEE) nr. 2237/77 al Comisiei din 23 septembrie 1977 privind forma fișei exploatației care trebuie utilizată pentru a se stabili veniturile exploatațiilor agricole (3), modificat ultima dată de Regulamentul (CE) nr. 1122/2000 (4), stabilește tipul de date contabile care trebuie incluse în fișa exploatației.
(2)
Trebuie revizuite și consolidate datele contabile, astfel încât datele să fie comparabile și adaptate necesităților politicii agricole comune.
(3)
Măsurile prevăzute de prezentul regulament sunt în conformitate cu avizul Comitetului comunitar pentru rețeaua de date contabile agricole,
ADOPTĂ PREZENTUL REGULAMENT:
Articolul 1
Anexele I, II și III la Regulamentul (CEE) nr. 2237/77 se înlocuiesc cu anexele I, II și III din prezentul regulament.
Articolul 2
Prezentul regulament intră în vigoare în a șaptea zi de la publicarea în Jurnalul Oficial al Comunităților Europene.
Se aplică din anul contabil 2002, începând cu perioada cuprinsă între 1 ianuarie și 1 iulie 2002.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 septembrie 2001.

Labels: 19
6